השחקן הדני קלאס באנג נודע על הפרויקט באמצעות המלהקת הדנית של הסרט טנג'ה גרונוואלד. באנג השתתף בשלושה אודישנים, שכללו הרבה אלתורים. כהכנה לתפקיד כריסטיאן, ביצע באנג ראיון עומק עם דניאל בירנבאום , מנהל מוזיאון מודרנה בסטוקהולם. באנג שמר על קשר עם בירנבאום ושלח לו סרטונים קצרים על עצמו בתפקיד אוצר אמנות שבירנבאום העביר עליהם משוב. באנג חקר אף את חוש האופנה שלו.
לאחר שליהק חלק גדול מצוות השחקנים שלו באודישנים ברחבי המדינות הנורדיות, אוסטלונד, שהיה קשוב לכך שחברת WME רצתה שיצור סרט דובר אנגלית, יצר קשר עם BAFTA בלונדון. זה הוביל לכך שאליזבת מוס ודומיניק וסט הצטרפו לצוות השחקנים. מוס אלתרה במשך שעתיים על מנת להבטיח את חלקה. אוסטלונד אמר שזה מאתגר עבור מוס וסט להסתגל לבימוי השוודי, אך בסופו של דבר הם הסתגלו.
טרי נוטרי , שחקן אמריקאי המגלם את אולג, דמות שמתנהגת כמו קוף, לוהק על סמך ניסיונו בחידוש לכוכב הקופים והמשכיו. אוסטלונד גילה את נוטרי לאחר שחיפוש בגוגל: "actor imitating monkey" (שחקן מחקה קוף) וצפה באחת מהופעותיו של נוטרי. הסצנה בהשתתפותו כללה כ-300 ניצבים.
צילומים.
הצילומים התקיימו מיוני עד אוקטובר 2016 בגטבורג, סטוקהולם וברלין. המויזאון בסרט מבוסס על ארמון סטוקהולם.
אוסטלונדה עדיף להתמקד בכל יום בסצנה אחת, וצילם עד 50 שוטים ביום, אם כי עבור הסיקוונסים המורכבים ביותר נדרשו ארבעה ימים. בברלין, יום אחד הוקדש לעבודה עם שימפנזה ננסי, כאשר השחקנים קיבלו הוראות מפורטות כיצד להתנהג עם החיה כדי להימנע מלעורר תגובה אלימה.
הגרובטרון
הגרובטרון היא להקה ישראלית, העוסקת בעיקר בהקלטת גרסאות כיסוי לשירים ישראליים מוכרים. ביצועי השירים הם לרוב בגרסאות רוק, פאנק וג'אז.
חברי הלהקה.
נכון לינואר 2021, חברי הלהקה הם:
אלבומים.
מאז הקמתה, הוציאה הלהקה חמישה אלבומים:
Morlet wavelet
טוני וייה
טוני וייה (בספרדית: Toni Villa; 7 בינואר 1995 במורסיה שבספרד) הוא כדורגלן ספרדי, המשחק בעמדת הכנף שמאלי בקבוצת ריאל ואיאדוליד מהלה ליגה.
ביוגרפיה.
וייה נולד במורסיה שבספרד בשנת 1995 וכנער שיחק בריאל ואיאדוליד. את הופעת הבכורה הבוגרת שלו במילואים עשה ב-23 באפריל 2014 בליגה השלישית, כשנכנס כמחליף במחצית המשחק נגד ראסינג לרמניו שנגמר בניצחון 1–5. שערו הראשון במדיה הגיעה ב-28 בספטמבר אותה שנה בניצחון הביתי 3–4 על ריאל אוביידו.
הוא האריך את חוזהו ב-8 ביוני 2016 עד שנת 2018, אך הועבר למועדון הליגה השלישית קולטורל לאונסה. לאחר שעזר לה להעפיל לליגה השנייה ב-12 ביוני 2017 אחרי בצורת בת 42 שנה, חזר וייה לריאל ואיאדוליד. את הופעת הבכורה המחודשת עשה ב-3 בספטמבר כשהוא מחליף את מיצ'ל בניצחון הביתי 0–2 נגד טנריפה. וייה חידש את חוזהו ב-4 בדצמבר עד שנת 2021 וכבש את שערו המקצועי הראשון ב-12 במאי 2018 בהפסד 3–2 לאלבסטה. עם 30 הופעות עלה עימה לליגה הראשונה. וייה ערך את הופעת הבכורה בלה ליגה ב-17 באוגוסט 2018 בתיקו המאופס נגד ז'ירונה בחוץ.
אהבנו את לורה
אהבנו את לורה (בצרפתית: Pour Sacha) הוא סרט צרפתי מ-1991 המתרחש בישראל של לפני מלחמת ששת הימים, הסרט צולם בחלקו בישראל.
עלילה.
סשה ולורה מתגוררים בקיבוץ על יד הגבול עם סוריה, שלושה חברים שלהם מצרפת, סימון, מישל ופול, באים לבקר אותן על מנת לחגוג ללורה יום הולדת, סשה היה מורה לפילוסופיה שהגיע לישראל והתגייס לצנחנים, סימון טרוד במחשבות על מותה של מרים, הבחורה אותה אהב. במסיבת יום ההולדת סשה מציע נישואים ללורה, אך סימון מנסה למצוא בין חבריו מישהו האשם במותה. לורה היא היחידה שיודעת שהנערה מתה מלב שבור, היא גם אהבה את סשה. הסרט מסתיים כאשר מוכרזת מלחמה בישראל.
ג'ק שמיט
קמפוס רדמונד
קמפוס רדמונד של מיקרוסופט (בקיצור קמפוס רדמונד או קמפוס מיקרוסופט, באנגלית: Microsoft Redmond campus) הוא מטה החברה של מיקרוסופט, הממוקם ברדמונד, וושינגטון, ארצות הברית, חלק ממטרופולין סיאטל. מיקרוסופט עברה לשטח הקמפוס כבר ב-26 בפברואר 1986, זמן קצר לפני שנרשמה כחברה ציבורית ב־13 במרץ. המטה עבר הרחבות מרובות מאז הקמתו, וההערכה היא כי שטחו מתפרש על מעל 740 אלף מטרים רבועים של משרדים, ומכיל מעל 50,000 עובדים. הקמפוס הוא למעשה עיר קטנה עם תחבורה ציבורית משלה, קניון וחנויות נוספות, פארק ומתקנים אחרים.
משרדים נוספים של החברה בפרברי איסטסייד של סיאטל ממוקמים בבלוויו ואיסקווה. בניין 92 בקמפוס מכיל מרכז מבקרים (עם תערוכות אינטראקטיביות) וחנות, הפתוחים לקהל.
מחמד נג'אתי צדקי
סיטרואן C3 WRC
סיטרואן C3 WRC היא מכונית מרוצי ראלי, שנבנתה על ידי סיטרואן להתמודדות באליפות העולם בראלי. המכונית שימשה את קבוצת המרוצים החל מעונת 2017, כמחליפתה של הסיטרואן DS3 WRC.
המכונית לקחה חלק ב-39 מרוצים, בהם ניצחה 6 פעמים.
היסטוריית מרוצים.
סיטרואן הכירזה במהלך עונת 2015 על פרישה מאליפות העולם לעונה אחת על מנת להתמקד בפיתוח ה-C3 WRC. הקבוצה השתתפה במהלך מרוצים נבחרים במהלך עונת 2016 תוך שהיא עושה שימוש בדגם ה-DS3 WRC לבחינת חלקים מסוימים לצורך הפיתוח העתידי.
בעונת 2017 ניצח כריס מיק בשני מרוצים. סבסטיאן לב חזר להתחרות בעונת 2018 בשלושה מרוצים לאחר שלא התחרה במשך שנתיים. הוא ניצח בראלי ספרד, הניצחון היחיד של הקבוצה באותה עונה. בשל שיקולים כלכליים וקושי במימון צמצמה סיטרואן את היקף הפעילות לקראת עונת 2019 ושיתפה רק שני כלי רכב במקום שלושה. סבסטיאן אוז'ייה שב לקבוצה אחרי שבע שנות היעדרות. בסיום העונה הודיע על עזיבת הקבוצה ומעבר לטויוטה. בעקבות כך הודיעה סיטרואן על פרישה מיידית מהאליפות.
גיגה נבדה
גיגה נבדה (באנגלית: Tesla Giga Nevada או גיגה-מפעל 1) הוא מפעל לייצור סוללת ליתיום-יון ורכיבים חשמליים של חברת טסלה, במחוז סטורי, נבדה. המפעל, הממוקם מחוץ לעיר רינו, נמצא בבעלות חברת טסלה ומופעל על ידה. המפעל מספק את מארזי הסוללה לרכבים החשמליים של החברה, למעט רכבי החברה שמיוצרים בסין (בגיגה שנגחאי). המתקן ממוקם במרכז התעשייה טאהו רינו (TRIC) והעסיק כ-7,000 עובדים בסוף 2018, עם יעד העסקה של קרוב ל-10,000 ברחבי המדינה. תוכניות ייצור עתידיות עשויות לעבור גם לנבדה.
המפעל החל בייצור מוגבל של פאוורוול ופאוורפאק ברבעון הראשון של 2016 באמצעות תאי סוללה המיוצרים במקום אחר, והחל בייצור המוני עצמאי של תאים בינואר 2017. מושל נבדה, בריאן סנדובל, העריך כי נבדה תוכל ליהנות מיתרון כלכלי של 100 מיליארד דולר במשך שני עשורים מהקמתו והפעלתו של המפעל. אירוע הפתיחה הגדול נערך ב־29 ביולי 2016.
גיגה-מפעל 1, מיושר לצפון האמיתי, דבר שנעשה כך שניתן למפות את הציוד באמצעות GPS וליישר במדויק פאנלים סולאריים על הגג. המפעל תוכנן גם כך שיספק את צריכת החשמל של עצמו באופן עצמאי לחלוטין, באמצעות שילוב ניצול של אנרגיה סולארית, רוח ומקורות גיאו-תרמיים. בסיום הבניה היה הבניין עם השטח הגדול בעולם והשני בגודלו בנפח. לאחר השלמת תוכנית הבנייה המלאה יכיל המפעל 200,000 פנלים סולריים להפקת חשמל.
לדברי מנכ"ל טסלה, אילון מאסק, מאה מפעלים כמו גיגה נבדה יהיו נחוצים כדי להעביר את העולם לצריכת אנרגיה בת קיימא.
בשנת 2019 יצאה טסלה לשוק עם מוצר אחסון אנרגיה מהפכני בהיקף גדול ממדים בשם מגה-פק, שמיוצר בגיגה נבדה.
האסיר מהשדרה השנייה
האסיר מהשדרה השנייה (באנגלית: The Prisoner of Second Avenue) הוא סרט קולנוע אמריקאי משנת 1975, בבימויו והפקתו של מלווין פרנק, עם ג'ק למון ואן בנקרופט בתפקידים הראשיים.
התסריט נכתב בידי ניל סיימון והוא מבוסס על מחזה שלו באתו שם משנת 1971. המחזה הוצג בישראל בשם "אסיר בלב העיר" ו"האסיר בקומה ה-14".
בסרט מופיע סילבסטר סטאלון בתפקיד קצר כצעיר שנחשד בשוד בסנטרל פארק.
אן בנקרופט הייתה מועמדת לפרס באפט"א לשחקנית הטובה ביותר בתפקיד ראשי.
תקציר העלילה.
מל אדיסון (ג'ק למון) ואשתו עדנה (אן בנקרופט) גרים בקומה ה-14 במגדל מגורים בשדרה השנייה באפר איסט סייד במנהטן. הם בגיל הביניים ושתי בנותיהם עזבו את הבית. מל מתעצבן על הרעש משכניו, על הסרחון שעולה מהזבל ברחוב על השרות באוטובוסים ובמוניות, על החום הכבד והמזגן המקולקל ועוד. את זעמו הוא פורק על אשתו. הוא יוצא למרפסת וזועק בכל כוחו על העוולות שנגרמות לו והשכן מלמעלה שופך עליו דלי מים.
בגלל קיצוצים הוא מפוטר מעבודתו ופוחד לגלות זאת לאשתו. עדנה הולכת לקניות ושוכחת לנעול את הדלת. גנבים נכנסים לדירה באמצע היום הופכים כל מה שנמצא בה וגונבים את הטלוויזיה הצבעונית שאך זה נקנתה. מל כמעט יוצא מדעתו.
מל לא מצליח למצוא עבודה ועדנה מקבלת עבודה בחברת הפקה. מל נשאר כל היום לבדו וכמעט יוצא מדעתו, הוא "אסיר" בדירתו.
הם נוסעים להתאוור בביתו של אחיו הבכור והעשיר, הארי (ג'ין סאקס) ואשתו בלה (מקסין סטיוארט)
הארי מזמן את אחיותיו פרל (פלורנס סטנלי) ופאולין (אליזבת וילסון) כדי לעזור למל לממן את הטיפולים אצל הפסיכיאטר (אייבור פרנסיס). הם מגיעים לביתם של מל ועדנה שאומרת להם כי ברצונה לפתוח מחנה קיץ לילדים בניהולו של מל שיעלה להם 25,000 דולר. המשפחה לא מוכנה לתת להם כסף למטרה זו.
יום אחד הוא הולך ליד הסנטרל פארק, נתקל בצעיר (סילבסטר סטאלון) ומרגיש שהארנק לא נמצא בכיסו. הוא מתחיל לרדוף אחרי הצעיר לכל אורך הפארק וביציאה מהפארק הוא משיג אותו, משכיב אותו ומכריח אותו לתת לו את הארנק. בבית הוא מרוצה ומספר לאשתו כי זו הפעם הראשונה בחייו שהחזיר תגובה לאנשים שתקפו אותו אך עדנה מגלה לו שהארנק הזה אינו שלו וכי את ארנקו האמיתי שכח בבית.